Sabra-Shatila-massakren
Sabra-Shatila-massakren, massakre på palæstinensiske flygtninge i lejrene Sabra og Shatila i det sydlige Beirut 16.-18.9.1982, begået af libanesiske maronitiske militsgrupper.
Massakren fandt sted under den israelske invasion i Libanon, og det politiske ansvar blev placeret hos Israels daværende forsvarsminister, Ariel Sharon, der måtte træde tilbage. Antallet af dræbte vurderes til 800-3500.